VARAAIT
Mida ütleb sulle sõnadepaar: vaimulik sõda?
Kas see meenutab kissis silmadega jutlustajat, kes karjub täiest kõrist
Piibli peatükke ja seob deemoneid?
Või toob see sulle kujutlusse pildi, kuidas avatakse autoaken ja
aetakse välja gripivaimu ja kõiki muid haigusi?
Mida ütleb sulle vaimulik sõda?
Üht asja tahan kohe alguses öelda - vaimulik sõjapidamine lähtub rahust,
Jeesuse võidust.
Tere tulemast "Varaaita"!
Me räägime täna vaimulikust sõjapidamisest.
Alustame ühe Piibli kirjakohaga.
Piibel ütleb, et meil ei ole maadlemist vere ja lihaga,
vaid valitsuste ja võimudega, taevaaluste kurjuse vaimudega.
Me ei võitle naabrite vastu, või sugulaste vastu.
Nähtamatu maailm on meie tõeline vaenlane.
Kurjade vaimude erilise tähelepanu all on meie suhtumised -
kuidas me suhtume teistesse inimestesse.
On tõsi, et ka inimene oskab asju nässu keerata,
need pole ainult kurjad vaimud.
Meie oma suhtumised, viha ja jonn, on tihti relvadeks, millega vaenlane
kasutab meid teiste inimeste vastu.
Kurjadele vaimudele ja eriti nende juhtidele on ükskõik, kuidas nad
meid Jumalast eraldavad, kui nad vaid saavad eraldada.
Seepärast me peame teadvustama, et kurjad vaimud on tõelised ning
peame võitlema nende vastu.
Piibel õhutab võitlema kurjade vaimude vastu.
Jakoobus kirjutab:
"Siis alistuge Jumalale! Seiske vastu kuradile,
siis ta põgeneb teie juurest."
Piibel annab loa ja õhutab vastu panema kurjale.
Selles õpetussaates me räägime, kuidas see toimub ja kuidas me
võime olla kaitstud vaenlase eest.
Tere tulemast "Varaaita"!
Tore, et oled vaatamas.
Kui sul on Piibel läheduses, võta see välja ja jälgi tekste.
Jeesus õnnistagu sind rohkelt, kuna oled saadet vaatamas.
VARAAIT
Eelmisel korral me rääkisime "Varaaidas" sellest, kuidas
kurjad vaimud võivad mõjutada meie suhtumisi ja mõtteid, vähemalt nad
mõjutavad meid mõtlema negatiivselt, arvustama teisi inimesi jne.
Kuna see on meile omane, siis meie mõtete pärast käib kogu aeg võitlus.
Meil on loomuses mõtelda pigem negatiivselt kui positiivselt.
Osadel on kalduvus positiivsusele, kuid suurem osa mõtleb kõigepealt
ikka negatiivselt.
Meile on omane vastata solvangule solvanguga, vihale vihaga,
hoobile hoobiga jne.
See on nii lihtne ja kerge tulema.
Kui me läheme sellele teele, läheb meil kehvasti.
Näiteks kui sõdurid olid Jeesust Ketsemanis kinni võtmas, siis
Peetrus kaitses end, lõigates ühel sõduril kõrva peast.
Jeesus sekkus sellesse, öeldes, pane mõõk tuppe, sest kõik, kes
mõõga haaravad, mõõga läbi hukkuvad.
Kibedus muudab kibestunuks, viha muudab tundetuks, kadedus
ei saa kunagi küllalt - me muutume samasugusteks nagu need, kes meile
haiget teevad, kui me vastame samade relvadega.
Meil peavad olema erinevad relvad, et me suudaksime vastu seista
kiusatusele mõelda negatiivselt.
Me ei saa vastata solvangule solvanguga.
Paulus kirjutab teises kirjas korintlastele:
"Sest kuigi me käime lihas, ei sõdi me mitte liha viisi järele. Sest
meie võitluse relvad ei ole lihalikud, vaid nad on vägevad Jumala ees
maha lõhkuma kindlustusi, hävitades kõik mõistuse targutused.
Ja me lükkame ümber kõik kõrgistused, mis tõstetakse Jumala tunnetuse
vastu, võttes vangi iga mõtte Kristuse sõnakuulelikkuse alla."
Meie relvad ei ole mõõgad, kilbid, nooled ega automaadid - nendega
ei võideta neid kindlustusi, mis inimesi vangis hoiavad.
Meie relvadeks on tõesed mõtted ja sõnad, tõde ei saa aheldada,
seda ei saa vaigistada, ükskord see tungib vägisi esile.
Vaimumaailm mõjutab nähtavat maailma erinevate väärade väidete,
filosoofiate ja religioonide kaudu.
Neid saab võita ainult tõega.
Apostel Pauluse strateegia võitluses kurjuse vastu oli rünnata nende
mõtteid, kes hoidsid tõde vale võimuses.
Ta üritas saada kõik inimesed Kristusele sõnakuulelikuks.
Tänapäeval tundub see üsna kummalise kõnena, seda on raske vastu võtta,
et kõik meie mõtted oleksid Kristusele sõnakuulelikud.
Meie relvaks on Jeesuse tõde, evangeelium Kristusest.
Selles on suurem vägi kui üheski relvas, üheski mõõgas või pommis.
Kirjas efeslastele kirjutatakse:
"Lõppeks, mu vennad, saage vägevaks Issandas ja ta tugevuse jõus!
Varustage endid kogu Jumala sõjavarustusega, et te suudaksite
seista kuradi kavalate rünnakute vastu!"
"Sellepärast võtke kätte kõik Jumala sõjavarustus, et te suudaksite
vastu panna kurjal päeval ja jääda püsima, kui te kõik olete sooritanud."
Paulus võrdleb kristlase varustust vaimulikuks sõjapidamiseks
sõjavarustusega, võitlusvarustusega, relvastumisega.
Kõne all on võrdlus, mitte kujutlusvõime kasutamine.
Võitluseks riietumine, ettevalmistus toimub enne võitlust.
Õeldakse, et te jääksite püsima, kui te kõik olete sooritanud -
see viitab riietumisele, mitte otsesele sõjapidamisele.
Kui me ei riietu sõjarüüsse, me ei suuda võitluses püsima jääda
ega end kiusatustes kaitsta.
Siis kui vaenlane ründab, ei jõua enam riietuda.
Me peaksime enne valmistuma selleks võitluseks, kuhu satub iga inimene,
kas ta tahab seda, või ei.
Vaimulik sõjapidamine pole kurjade vaimude sidumine, või manamine,
või täiest kõrist Jeesuse nime hüüdmine.
On öeldud, et kristlastel on kolm suurt vaenlast - oma patune loomus,
maailm ja kurat.
Neil kolmel on omavaheline koostöö ja abiandmisleping - need
toimivad koos ja üksteise kaudu.
Kõige lähem vaenlane meile on meie oma patune loomus - vana Aadu,
vana inimene, kes kunagi ei tule usule.
See vaenlane kannab hoolt selle eest, et me satume kiusatusse kas
raha, seksi, võimu, kadeduse, tagarääkimise või kibestumise kaudu.
Paljusid vaimulikke kaotusi oleks võimalik võita, kui me riietuksime
ennetavalt asjakohaselt.
Siis suudaksime nendele kiusatustele vastu seista.
Kõne pole mingist erikristlusest, mingist võitlevast kristlusest,
või militaarkristlusest.
Meid ei õhutata tegema midagi kummalist,
vaid keskenduma kõige tähtsamale.
Paulus õhutab meid saama vägevaks Issandas ja Tema tugevuse jõus.
Kogu sõjavarustus ja kõik detailid on seotud meie usuga Jeesusesse
Kristusesse.
Meid õhutatakse riietuma Kristusesse, Jeesus on meie sõjarüü.
Kui me oleme Jeesuse lähedal, peame me igas olukorras vastu.
Kui ka ei peaks vastu, on meil Kristuses arm, mille najal me võime
uuesti tõusta.
Paulus mainib kuut asja, millele meil kristlastena tuleks keskenduda.
Ta ütleb:
"Siis seiske nüüd ja teie niuded olgu vöötatud tõega ja teil olgu
seljas õiguse soomusrüü ja kingadeks jalas valmidus rahuevangeeliumi
kuulutamiseks. Kõige selle juures haarake usukilp, millega te võite
kustutada kõik tigeda tulised nooled!
Ja võtke enesele päästekiiver ja vaimumõõk, see on Jumala sõna,"
Paulus võrdleb kristlase vaimulikku valmistumist ja varustust kiusatustes
ja vaenlase vastu sõjarüüga.
Esimeseks võtab ta rooma sõduri sõjarüüst vöö.
See pilt pole kõige parem sellest vööst, mida Paulus mõtles.
Sõduri raudrüü all oli nahkne vest, mille küljes rippus ka relvastus.
See tõmmati piisavalt tugevalt kokku, et mõõk sinna rippuma jääks.
See andis sõdurile põhijõu.
Meie vest, meie põhitoetuspunkt on Jumala tõde ja tõepärasus.
Tões käimine on kristliku elu põhieeldus.
Jeesus ütleb:"Mina olen tõde".
Vale rikub meie suhte Jumalaga ja ka üksteisega.
Kui sa valetad, õpid valetama ja jätkad seda, satud sa vähehaaval
valede võrku.
Vale eraldab meid teistest ja teeb meid nõrgaks ning haavatavaks.
Seepärast me ei peaks nõustuma valetamisega, vaid peaks tunnistama
Jumalale, uskuma, et saame Jeesuse nimes andeks ja rääkima õigust.
Tõde on põhijõud meie vaimulikus elus.
Kui me ei käi tões, kaob kõigelt pind alt.
Kui me ei taha järgida tõde.
Õiguse soomusrüü on teine osa varustusest, mida Paulus mainib.
See oli metallist kaitse rindkere ümber, millega kaitsti südant ja
teisi siseorganeid.
Soomusrüü oli sõltumatu sõduri oskustest, see kaitses igat sõdurit,
kes selle soomusrüü selga pani.
Ka oskamatu võitleja oli selle soomusrüü sees kaitstud.
Paulus võrdleb seda soomusrüüd õigusega.
Sõna õigsus tähendab Jumala poolt heakskiidetud, läbi katsutud.
Meie soomusrüü, mis kaitseb meie sisemust, on lisaks tõele ka õigsus.
Õigsus Jeesuses.
Kui me usume Jeesusesse, oleme me kaitstud õigsuses,
ükskõik, kuidas tundub.
Jeesus suri meie eest Kolgata ristil, Ta lõi meie patud risti ja lepitas
meie patususe.
Iseeneses me ei kõlba Jumalale, meie patud mõistavad meid hukka,
aga Jeesus sai sellepärast inimeseks ja lepitas meie patud.
Seda nimetatakse kingiks saadud õigsuseks.
Jeesuse lepitustöö kaitseb meid patu eest.
See on teatud mõttes passiivne.
Kui ma usun Jeesusesse, kaitseb see mind, isegi kui ma ei treeni seda
soomust kuidagi.
See on meile antud, kui me usume Jeesusesse.
Usule tulles me paneme selle selga ja usume Jeesusesse, mitte endasse.
Kolmas, mida Paulus mainib, on valmiduse kingad.
Kõne all olid tugevdatud nööridega saapad, mida Rooma sõdurid
tugevdasid metalli ja muuga.
Mida vanemaks sai Rooma armee, seda tugevamaks muutusid saapad.
Paulus võrdleb neid jalanõusid valmidusega kuulutada evangeeliumi,
valmidusega viia seda sinna, kus veel ei usuta Jeesusesse.
Meie vaimulikud kingad pole selleks, et nendega teisi lömastada,
käia teistest üle.
Need on teenimiseks.
Üks parimaid kaitseid kristlase elus on aktiivne teenimine,
Jeesusest tunnistamine.
Kui me osaleme vaimulikus töös, siis meil pole aega selle jaoks,
mis ei ehita.
Vastutus kaitseb paljude kiusatuste eest, mitte kõigi, paljude eest.
Teenimine on üks hea moodus kogudusega tutvumiseks,
uute suhete sõlmimiseks ja vaimulikus kodus juurdumiseks.
Järgmine varustus, mida Paulus mainib, on Rooma sõduri kilp.
See oli tavaliselt puidust raami ja metallist tugevdustega kilp,
mille peale oli pingutatud nahk.
Seda nahka üritati hoida märjana, kuna vaenlase tulenooled kustusid
märjal nahal.
Põlevad nooled olid väga tõhus relv tingimustes, kus kõik põles,
kui tuld sai.
Märg nahk pingutati puitraamis metalltugevdustega kilbi peale
ja selle kilbi peal kustusid kõik vaenlase põlevad nooled.
Paulus õhutas tõstma seda kilpi.
Jutt käib aktiivsest kaitsest, mitte passiivsest õigsusest.
See on pidev toetumine Jeesuse lepitustööle, selles varjumine.
Selle märjana hoidmine, see on aktiivne usk.
Kuri vaenlane laseb meie pihta nooli, mille me võime kustutada, uskudes
Jeesusesse, teadlikult uskudes, et see on Jeesuse lepitustöö läbi
andeks antud, see on Jeesuse lepitustöös andeks antud.
Me võime nagu tõsta seda kilpi selles suunas, kust vaenlane ründab.
Kus me teame, et me oleme kiusatuses.
Me peame liigutama seda kilpi.
Selles mõttes on see aktiivset tegevust eeldav relv.
Tõevöö nõuab üsna palju ka endalt, õigsuse soomusrüü on passiivne,
valmisoleku kingad on aktiivne relv ja usukilp on aktiivne.
Milliseid nooli kuri laseb?
Milliseid nooli kuri sinu suunas laseb?
Kindlasti muresid, ahistust, hirmu, lootusetust, midagi ei tule välja,
see läheb täitsa nässu, homme on veel hullem, see ei lõpe kunagi,
ma ei saa kunagi terveks, see läheb hullemaks ja hullemaks.
Vaenlane külvab lootusetust.
Usk ütleb - looda Jeesuse peale, Jeesus aitab, Jumal suudab
sind aidata, Jumal suudab teha inimesesuuruse ava ahistusse,
milles sa elad.
Kui vaenlase põlevad nooled lendavad meie suunas võime need usuga
kustutada, märja nahaga kurja põlevad nooled.
Viies ese Pauluse loetelus on päästekiiver.
Metallkiiver kaitses pead, mis on tundlik löökide suhtes.
Samuti nagu õigsuse soomusrüü, on ka see passiivne.
See kaitses ka sellise sõduri pead, kes polnud osav sõdija, sõltumata
sellest, kuidas ta sõdis, kaitses alati kiiver pead.
Paulus võrdleb siin sõduri kiivrit kristlase päästelootusega.
Me saame päästetud uskudes Jeesusesse, meil kas on see või ei.
Me pääseme mõistes ja toetudes sellele, et Jeesus on
lepitanud meie patud.
Me pääseme Kristuse kaudu ja pääste Kristuses kaitseb ka meie mõtteid.
Jeesus on meie pääste.
Kuues relv on vaimumõõk, mis Pauluse nimekirjas on ainuke ründerelv.
Sõduril oli tavaliselt ka pistoda ja oda, kuid löögirelvade transport
marssidel oli raske ja vaevaline.
Kõige tõhusam oli kaheterane mõõk, mis oli mõlemalt poolt terav.
Seda võrdleb Paulus Piibliga, Jumala sõnaga.
Piibel on kristlase ainuke "ründerelv".
Kõik ülejäänud on kaitserelvad.
Piibliga ei tohi lüüa pähe teisitimõtlejaile, vaid tasub
sihtida löögid südamesse.
Piibli kasutamine vajab harjutamist, nagu tavalise mõõga kasutamine.
See peab olema käes, kasutuses, kergesti kättesaadav,
mitte kuskil laos.
Kui Jeesust kiusati kõrbes, vastas Ta neile kõigile Jumala Sõnaga.
Kiusaja ei karda meie sõnu ega arvamusi, küll aga Jumala Sõna.
Neid kohti uurides avanes mulle esimest korda see, et siin on
kolm aktiivset relva ja kolm passiivset relva.
Kolm usu aktiivse poolega seotud relva ja kolm usu passiivse poolega
seotud asja.
Näiteks tõevöö, õigsuse soomusrüü ja päästekiiver on meil Jeesuses
ja need on meie omad, ükskõik, kas me oleme väelised, või ei.
Jeesuses meil on pääste, Jeesuses meil on õigus, Jeesus on meie tõde.
Lisaks on need kolm aktiivset relva, mida Soome kristluses ei märgata.
Need on valmisoleku saapad, usukilp ja vaimumõõk - neid võib kasutada.
Nende kasutamist võib treenida ja tuleb treenida.
Mind ennast kõnetas see, et usus on nii aktiivne kui passiivne pool.
VARAAIT
Peetrus kirjutab:
"Olge kained, valvake! Teie süüdistaja, kurat, käib ringi
nagu möirgav lõvi, otsides, keda neelata. Tema vastu seiske kindlalt
usus, teades, et neidsamu kannatusi on pandud kogema
kogu kristlaskond maailmas."
Peetrus võrdleb saatanat ja tema vägesid möirgava lõviga,
kes käib ümber saagi möirates ja hirmutades ja varitsedes,
et kallale karata.
Saatan tahaks saada saagiks iga inimese maailmas.
Ta valetab, ahvatleb, petab, intrigeerib kuidas jaksab,
et tõmmata meid kaasa hukatusse.
Me võime talle usus vastu seista sõjavarustusega, mille Jumal annab.
Vaimulik sõjapidamine on esmalt sõda patu ja kiusatuste vastu.
Kiusatuste vastu, mida igaüks teist oma elus kohtab.
Vahel on see ka sõda kurjade vaimudega, keda Jeesus on võitnud.
Vaimumaailma võitlust võib vahel väga konkreetselt kogeda.
See kandub meie maailma rahutusena ja ahistusena, arusaamatute,
irratsionaalsete rünnakutena inim- tasandil ning masinate lagunemisena,
seadmete altvedamisena jne, üllatavate õnnetustena.
Seda võib kogeda imeliku vaimuliku survena, millele ei leidu seletust,
mõistuslikku põhjust.
Seda kogeb eriti vaimulikes kriisides ja võitudes.
Näiteks kui mõni su sõber on usule tulemas, või kui keegi püüab
vabaneda vaimumaailma sidemetest, valeõpetusest.
Eriti siis üritab vaimumaailm teha kõik, et kiusata ja masendada sind.
Siis meil tuleb palvetada, võidelda selle inimese eest, paluda Jumalal
sekkuda tema olukordadesse.
Me võime paluda, et Jeesus seoks need vaimud ja väed, mis
ahvatlevad ja kiusavad inimest.
Me võime minna vägede ja võimude vastu Jeesuse nimes,
uskudes Tema võitu ja toetudes Tema väele.
Selles võitluses on eriti tähtis toetuda Jumala antud armule,
Jeesuse lepitustööle ja Tema õigsusele.
Tähtis on loota Jeesuse võidu peale.
Jeesus on meie relv, Jeesus on meie varustus, Jeesus on meie võit.
VARAAIT
Kuidas saame end praktiliselt nende võitluste jaoks varustada, kuhu
me igaüks ise satume, või kuhu Jumal viib meid teiste eest võitlema?
Esmalt riietudes tõega, õigsusega, valmisolekuga, usuga päästesse ja
Piibli sõnasse.
Praktiliselt see toimub palvetades.
"Ja palve ja anumisega palvetage igal ajal Vaimus ning selleks
valvake kogu püsivusega ja eestpalvetega kõigi pühade eest."
Nii kirjutab Paulus efeslaste kirja 6. ptk 18. salmis.
Tehke seda palvetades.
Me võime riietuda Kristusega palve ja anumisega, tulles tõe juurde
kõigis oma elu valdkondades, tunnistades oma patud Jumalale ja
uskudes, et saame andeks Jeesuse nimes, varjudes Jeesuse lepitustöös,
omandades Tema puhtus, paludes Tema kaitset kiusatustes,
toetudes Jumala sõnale ja paludes Jumalal valmistada ette need
olukorrad, kus Ta tahab meid kasutada tunnistajatena.
Jeesus on see, kes meie eest ja meie kaudu võitleb ja
Ta on juba võitnud.
Võitlus ei sõltu meist.
Me oleme kaitstud, meid kaitseb Tema tõde, Tema õigsus, Tema pääste
ja me võime olla varjul Temas.
Igal hetkel me saame olla palves, toetudes Jeesusele.
Palve on suhtumine, eluviis, mitte mina, vaid Sina Jeesus.
Mitte mina, vaid Sina Jeesus!
Mina ei suuda, aga Sina, Jeesus suudad, aita nüüd, Jeesus!
Kaitse mind!
Me võime Jeesusele toetudes tõsta usukilpi alati selles suunas,
kustpoolt rünnak on tulemas.
Palvetamisega on seotud ka teiste eest palvetamine, teiste teenimine.
Palve varustab nii meid kui ka neid, kelle eest me palvetame.
Palve varustab meid, et suudaksime kiusatustele vastu seista.
Esimene asi varustuse ja riietumise juures on selgitada välja, kas
ma olen üldse päästetud, kas mul on kiiver peas, kas mul on tõevöö?
Kas ma elan tões, või on valet minu elus?
Kas Jeesus on minu õigsus, minu kõlblikkus Jumalale?
Kui sa kahtled selles, on tänane päev parim selles kindlus saada.
See on parim päev usule tulekuks.
Kutsu Jeesus oma ellu, tõsta Tema ees valge lipp allaandmise märgiks
ja anna oma elu Talle.
Lase Tal riietada sind päästekiivri, tõevöö, õigsuse soomusrüüga.
Lase Tal anda endale valmisoleku kingad, Jumala Püha Vaimu sõna ja
usk, millega sa võid kustutada kõik kurjuse põlevad nooled.
Jumal annab sulle Jeesuse kaudu rahu, mida sa pole varem kogenud.
Palvetame koos!
Tänu Jeesus, et Sa näed kõiki neid kiusatusi, kõiki neid negatiivseid
mõtteid ja kõiki valesi suhtumisi, milles me oleme kiusatud.
Issand, õpeta meid end kaitsma uskudes Sinusse, toetudes Sinule,
lootes Sinu peale, varjudes Sinus. Tänu Jeesus, et Sa oled Kolgata
ristil lepitanud meie patud, surnud meie eest. Sina oled meie pääste,
meie õigsus, meie tõde, meie valmisolek, Sina, Issand oled ka
see sõna, millele me võime toetuda. Tänu, Jeesus, et Sa oled seda kõike.
Kaitse ja hoia meid kõiki, Jeesuse nimel, aamen!
Aitähh, et olid vaatamas.
Me jätkame taas paari nädala pärast "Varaaidas" samal teemal.
Kui sa tahad toetada neid saateid, võid helistada ekraani all servas
oleval numbril. Sedasi sa tagad, et need saated on ka tulevikus eetris.
Tore, et olid vaatamas. Jumal õnnistagu sind rohkelt.
Tõlge: Ülle Kapanen